**Regulament concurs**

Şcoala cu  clasele   I-VIII Ioneşti vă invită să participaţi la a VI-a ediţie a concursului judeţean de matematică „ Micii matematicieni”, ce va avea loc sâmbătă, 31 martie 2012, cu avizul Inspectoratului Şcolar Judeţean Vâlcea.

Acest concurs se adresează  elevilor din învăţământul primar (clasele a II-a, a III-a, a IV-a). Participanţii la concurs vor fi înscrişi de către un cadru didactic până în data de 27.03.2012 pe adresa de e-mail a şcolii [scoala\_ionesti@yahoo.com](mailto:scoala_ionesti@yahoo.com) , după modelul Anexei (fişa de înscriere),în limita a 250 de locuri. Cadrele didactice sunt rugate sa completeze și numărul de telefon pentru a putea fi contactate în vederea stabilirii comisiilor de supraveghere și corectare.

Pentru cheltuielile de organizare este necesară o donaţie de 10 lei pentru fiecare participant.

Toţi elevii vor primi diplome de participare, iar cadrele didactice însoţitoare vor beneficia de adeverinţe necesare pentru completarea dosarului personal. Se vor acorda premiile I, II, III şi menţiuni în limita a maxim 25% din numărul de participanţi.

Rezultatele vor fi afişate pe site-ul şcolii: <http://www.scoalaionesti.ro/> până pe data de 01.04. 2012.

Eventualele contestaţii se vor depune până în data de 02.04.2012. Soluționarea acestora va avea loc până în data de 04.04.2012, când vor fi afișate și rezultatele finale.

Juriul va fi format din: reprezentanţi ai Inspectoratului Școlar Judeţean Vâlcea, reprezentanți ai Casei Corpului Didactic, reprezentant al presei scrise locale, reprezentant al Organizaţiei non-guvernamentale World Vision România, cadre didactice de specialitate.

Participarea la concurs presupune acordul cu cele menţionate mai sus.

***Din program:***

* ***8.30-9.30: Primirea şi distribuirea pe clase a participanţilor***
* ***9.30-11.30: Desfăşurarea concursului***
* ***12.00-14.30: Evaluarea lucrărilor***

***14.30: Premierea concurenţilor***